อินเดียแนโพลิส

| อินเดียแนโพลิส |
| --- | --- |
เมืองหลวงของรัฐและนคร-เทศมณฑลผสม
นครอินเดียแนโพลิสและเทศมณฑลแมริออน
จากบนไปล่าง ซ้ายไปขวา: ย่านใจกลางนคร, ทำเนียบรัฐ, อนุสรณ์สถานทหารบกและทหารเรือ, อาสนวิหารพิธีกรรมสกอตติช, ลานอนุสรณ์สงครามโลกอินดีแอนาและน้ำพุเดปิว และการแข่งขันอินเดียแนโพลิส 500 ที่อินเดียแนโพลิสมอเตอร์สปีดเวย์
   ธง
สมญา: "อินดี"; "เซอร์เคิลซิตี"; "สี่แยกแห่งอเมริกา"; "แนปทาวน์"; "เมืองแห่งรถแข่ง"; "เมืองแห่งกีฬาสมัครเล่น"; "เมืองแห่งทางรถไฟ"
ที่ตั้งในเทศมณฑลแมริออน
พิกัด: 39°46′07″N 86°09′29″W﻿ / ﻿39.76861°N 86.15806°W﻿ / 39.76861; -86.15806
ประเทศ:  สหรัฐ
รัฐ:  อินดีแอนา
เทศมณฑล: แมริออน
ก่อตั้ง: 6 มกราคม ค.ศ. 1821
ผนวกรวมเป็นเมือง: 3 กันยายน ค.ศ. 1832
ผนวกรวมเป็นนคร: 30 มีนาคม ค.ศ. 1847
สถาปนาเป็นนคร–เทศมณฑลผสม: 1 มกราคม ค.ศ. 1970
การปกครอง
 • ประเภท: สภา–นายกเทศมนตรี
 • องค์กร: สภานคร-เทศมณฑลอินเดียแนโพลิส
 • นายกเทศมนตรี: โจ ฮอกเซตต์ (เดโมแครต)
พื้นที่
 • เมืองหลวงของรัฐและนคร-เทศมณฑลผสม: 367.97 ตร.ไมล์ (953.03 ตร.กม.)
 • พื้นดิน: 361.66 ตร.ไมล์ (936.70 ตร.กม.)
 • พื้นน้ำ: 6.30 ตร.ไมล์ (16.33 ตร.กม.)
ความสูง: 718 ฟุต (219 เมตร)
ประชากร (ค.ศ. 2010)
 • เมืองหลวงของรัฐและนคร-เทศมณฑลผสม: 820,445 คน
 • ประมาณ (2019): 876,384 คน
 • อันดับ: อันดับที่ 17 ของสหรัฐ
 • ความหนาแน่น: 2,423.21 คน/ตร.ไมล์ (935.61 คน/ตร.กม.)
 • เขตเมือง: 1,487,483 (อันดับที่ 33 ของสหรัฐ) คน
 • รวมปริมณฑล: 2,048,703 (อันดับที่ 33 ของสหรัฐ) คน
 • CSA: 2,431,361 (อันดับที่ 28 ของสหรัฐ)
เดมะนิม: Indianapolitan
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัสไปรษณีย์:  61 รหัส: 46201–46209, 46211, 46214, 46216–46231, 46234–46237, 46239–46242, 46244, 46247, 46249–46251, 46253–46256, 46259–46260, 46266, 46268, 46274–46275, 46277–46278, 46280, 46282–46283, 46285, 46290–46291, 46295–46296, 46298 
รหัสพื้นที่: 317 และ 463
รหัสมาตรฐานเพื่อแปรข้อมูลสหพันธ์: 18-36003
GNIS feature ID: 2395423
ท่าอากาศยานหลัก: ท่าอากาศยานนานาชาติอินเดียแนโพลิส
ทางหลวงระหว่างรัฐ:     
U.S. routes:      
State routes:    
ระบบขนส่งมวลชน: 
เว็บไซต์: www.indy.gov
อินเดียแนโพลิส (/ˌɪndiəˈnæpəlɪs/; อังกฤษ: Indianapolis) หรือ อินดี (Indy) เป็นเมืองหลวงและเมืองที่มีประชากรมากที่สุดของรัฐอินดีแอนาและเป็นศูนย์กลางของเทศมณฑลแมริออน โดยใน ค.ศ. 2019 นครอินเดียแนโพลิสและเทศมณฑลแมริออนมีประชากร 886,220 คน แต่หากไม่นับรวมเทศบาลกึ่งอิสระของเทศมณฑลแมริออนแล้ว นครจะมีประชากร 876,384 คน อินเดียแนโพลิสเป็นนครที่มีประชากรมากเป็นอันดับที่ 17 ของสหรัฐและมีประชากรมากเป็นอันดับที่ 3 ของภูมิภาคมิดเวสต์รองจากชิคาโก อิลลินอย และโคลัมบัส นอกจากนี้ ยังเป็นเมืองหลวงของรัฐที่มีประชากรมากเป็นอันดับที่ 4 รองจากฟีนิกซ์ในรัฐแอริโซนา ออสตินในรัฐเท็กซัส และโคลัมบัสในรัฐโอไฮโอ เขตมหานครอินเดียแนโพลิสเป็นเขตมหานครที่มีประชากรมากเป็นอันดับที่ 33 ของสหรัฐ ด้วยจำนวน 2,048,703 คน อินเดียแนโพลิสมีพื้นที่ 368 ตารางไมล์ (950 ตารางกิโลเมตร) นับเป็นนครที่มีพื้นที่มากเป็นอันดับที่ 16 ของประเทศ
ชนพื้นเมืองเข้ามาตั้งถิ่นฐานในพื้นที่นี้ตั้งแต่ 10,000 ปีก่อนคริสตกาล ค.ศ. 1818 กลุ่มเดลาแวร์ได้สละพื้นที่นี้ในสนธิสัญญาเซนต์แมรี ต่อมาใน ค.ศ. 1821 อินเดียแนโพลิสถูกก่อตั้งในฐานะนครที่มีการวางแผนให้เป็นศูนย์กลางแห่งใหม่สำหรับการบริหารของรัฐอินดีแอนา อเล็กซานเดอร์ ราลส์ตันและเอเลียส พีม ฟอร์ดัม ได้ตั้งนครแห่งนี้ในกริดขนาด 1 ตารางไมล์ซึ่งอยู่ถัดไปจากแม่น้ำไวต์ การสร้างทางหลวงแห่งชาติ ถนนมิชิแกนและทางรถไฟ ทำให้นครมีความเหมาะสมในการเป็นศูนย์กลางอุตสาหกรรมการผลิตและการขนส่ง โดยนครมีสองฉายาที่สื่อถึงการเป็นศูนย์กลางด้านการขนส่ง ได้แก่ "สี่แยกแห่งอเมริกา" และ "นครแห่งทางรถไฟ" นับตั้งแต่การผนวกรวมนคร–เทศมณฑลเมื่อ ค.ศ. 1970 การบริหารราชการท้องถิ่นจะอยู่ภายใต้การดำเนินการของสภานคร–เทศมณฑลที่มีสมาชิก 25 คน โดยมีนายกเทศมนตรีเป็นหัวหน้าฝ่ายบริหาร
อินเดียแนโพลิสเป็นเขตเศรษฐกิจที่ใหญ่เป็นอันดับที่ 29 ของประเทศ นครเป็นศูนย์กลางด้านการเงินและกรมธรรม์ การผลิต การบริหารธุรกิจ การศึกษาและสาธารณสุข การเมือง และการค้าส่ง นอกจากนี้ ยังมีความโดดเด่นในด้านกีฬาสมัครเล่นและการแข่งรถ นครเป็นที่ตั้งของบริษัทฟอร์จูน 500 ถึงสามแห่ง สโมสรกีฬาในเมเจอร์ลีกถึงสองสโมสร มหาวิทยาลัยสี่แห่ง และพิพิธภัณฑ์อีกหลายแห่ง ซึ่งรวมถึงพิพิธภัณฑ์เด็กที่ใหญ่ที่สุดในโลก อย่างไรก็ตาม นครเป็นที่รู้จักกันมากที่สุดจาการแข่งขันกีฬาวันเดียวที่ยิ่งใหญ่ที่สุดในโลกอย่างอินเดียแนโพลิส 500 และในแง่ของประวัติศาสตร์ อินเดียแนโพลิสก็มีอนุสรณ์สถานหลายแห่งที่สร้างขึ้นเพื่ออุทิศแก่ทหารผ่านศึกและผู้เสียชีวิตในสงครามของสหรัฐ